## Rješenje Agencije za zaštitu tržišnog natjecanja, klasa UP/I-030-02/2000-01/25 od 13. travnja 2001.

### NN 84/2001 (29.9.2001.), Rješenje Agencije za zaštitu tržišnog natjecanja, klasa UP/I-030-02/2000-01/25 od 13. travnja 2001.

# AGENCIJA ZA ZAŠTITU TRŽIŠNOG NATJECANJA

1434

Na teme­lju članka 24., članka 27. stavka 1. i članka 29. stav­ka 1.
Zakona o zaštiti tržišnog natjeca­nja (»Narodne novine«, broj 48/95, 52/97 i 89/98),
u upravnoj stvari ocjene koncentracije poduzetnikâ, po prijavi namjere provedbe
koncentracije koju je podnio poduzetnik Privredna banka Zagreb d.d., sa
sjedištem u Zagrebu, Račkoga 6, zastupan po Ivanu Kroli i Fra­nji Filipoviću,
članovima Uprave, ravnate­lj Agencije za zaštitu tržišnog natjeca­nja donosi s­ljedeće

## RJEŠENJE

I. Ocje­njuje se dopuštenom koncentracija poduzetnikâ nastala pripaja­njem
poduzetnika Krapinsko-zagorske banke d.d., sa sjedištem u Krapini, Magistratska
ulica 3, poduzetniku Privrednoj banci Zagreb d.d., sa sjedištem u Zagrebu,
Račkoga 6.

II. Koncentracija poduzetnikâ iz točke 1. izreke ovog rješe­nja upisuje
se u Upisnik o koncentracijama.

III. Ovo rješe­nje bit će objav­ljeno u »Narodnim novinama«.

IV. Obveznik uplate upravne pristojbe u iznosu od 255.000,00 kuna je
podnosite­lj prijave koncentracije, poduzetnik Privredna banka Zagreb d.d.
Upravna pristojba uplaćuje se u korist Državnog proračuna Republike Hrvatske.

```
Obrazlože­nje
```

I. Poduzetnik Privredna banka Zagreb d.d., sa sjedištem u Zagrebu,
Račkoga 6, (da­lje: PBZ d.d., odnosno podnosite­lj prijave), zastupan po Ivanu
Kroli i Fra­nji Filipoviću, članovima Uprave, podnio je 8. ve­ljače 2000.
Agenciji za zaštitu tržišnog natjeca­nja (da­lje: Agencija) prijavu namjere provedbe
koncentracije poduzetnikâ nastale pripaja­njem Krapinsko-zagorske banke d.d.,
sa sjedištem u Krapini, Magistratska ulica 3, podnosite­lju prijave.

Budući da prijava nije sadržavala sve podatke propisane člankom 7.
Pravilnika o načinu vođe­nja Upisnika o koncentracijama (»Narodne novine«, broj
30/97; da­lje: Pravilnik), Agencija je pozvala podnosite­lja prijave da istu
dopuni, sukladno članku 7. Pravilnika.

Podnosite­lj prijave izvršio
je nadopunu prijave zak­ljučno s dopisom od 11. siječ­nja 2001., dostav­ljenim
Agenciji 16. siječ­nja 2001., te se taj datum smatra danom podnoše­nja prijave
koncentracije.

Prijava koncentracije
podnesena je Agenciji radi ocjene i upisa u Upisnik o koncentracijama, sukladno
odredbi članka 22. i članka 23. stavak 1. Zakona o zaštiti tržišnog natjeca­nja
(»Narod­ne novine«, broj 48/95, 52/97 i 89/98; da­lje ZZTN).

II. U postupku ocjene prijav­ljene koncentracije utvrđene su sljedeće či­njenice:

a) Pravni teme­lj koncentracije je Ugovor o pripaja­nju, sklop­ljen 1.
ožujka 2000. između PBZ d.d., kao preuzimate­lja, zastupanog po Ivanu Kroli i
Zvonku Agičiću, članovima Uprave i Krapinsko-zagorske banke d.d. (da­lje: KZB
d.d.), kao pripojenog društva, zastupanog po Ivanu Cerovečkom, predsjedniku
Uprave.

Uoči pripaja­nja, poduzetnik
PBZ d.d. bio je jedini dioničar poduzetnika KZB d.d., odnosno imate­lj svih
15.000 redovnih dionica KZB d.d., što iznosi 100% učešća u teme­ljnom kapitalu
KZB d.d. Slijedom iznijetog, proveden je pojednostav­ljen postupak pripaja­nja
poduzetnika KZB d.d. poduzetniku PBZ d.d., sukladno odredbama članka 531.
Zakona o trgovačkim društvima (»Narodne novine«, broj 111/93, 34/99 i 121/99;
da­lje: ZTD).

Navedenim Ugovorom o pripaja­nju
na PBZ d.d. su prešle cjelokupna imovina KZB d.d., zajedno sa svim pravima i
obvezama, uk­ljučivo nekretnine, pokretnine, zaposlenike, sudske sporove i
ostalo, kao što je uređeno člankom 6. Ugovora o pripaja­nju.

Danom upisa pripaja­nja u
sudski re­gistar poduzetnik KZB d.d. prestaje postojati.

b) Pri utvrđiva­nju obveze prijave
namjere koncentracije, sukladno odredbi članka 22. ZZTN, primje­njuje se
kriterij ukupnog godiš­nje­g prometa sudionika koncentracije.

Ukupni godiš­nji promet banaka u smislu kontrole
koncentracija, sukladno odluci Savjeta za zaštitu tržišnog natjeca­nja s 41.
sjednice, održane 30. siječ­nja 2001. godine, a vezano uz primjenu članka 22.
stavka 1. ZZTN, utvrđuje se kao vrijednost aktive banke uma­njena za iznos
fiksne (materijalne i nematerijalne) imovine i udjela banke u godini koja
prethodi koncentraciji.

Slijedom iznijetog, ukupni godiš­nji promet sudionika koncentracije u 1999.
godini u kunama iznosi:
if !supportLineBreakNewLine
endif

|  |  |  |
| --- | --- | --- |
| Red.  broj | Sudionici  koncentracije | Vrijednost ukupne aktive  uma­njena za iznos fiksne  imovine i udjela banke |
| 1. | PBZ d.d., Zagreb | 14.876.249.000,00 |
| 2. | KZB d.d., Krapina | 173.762.000,00 |
| 3. | Ukupno | 15.050.011.000,00 |

Izvor: Hrvatska narodna banka, Sektor nadzora i
kontrole, privremeni podaci na dan 31. prosinca 1999. Obradila: Agencija.

Sukladno odredbi članka 22. stavak 1. ZZTN, s obzirom na ukupan godiš­nji
promet sudionika koncentracije, na prije opisani način nastala je koncentracija
poduzetnika koja podliježe obveznoj prijavi radi ocjene i upisa u Upisnik o
koncentracijama.

c) Mjerodavno tržište utvrđeno je kao tržište univerzalnog bankarstva na
području Republike Hrvatske.

d) Tržišni udjeli sudionika
koncentracije na tržištu univerzalnog bankarstva na području RH u 1999. godini
u kunama iznose:

aa) prema ukupnoj aktivi:
if !supportLineBreakNewLine
endif

|  |  |  |  |
| --- | --- | --- | --- |
| Red.  br. | Naziv banke | Visina aktive | Udio |
| 1. | PBZ d.d., Zagreb | 15.696.141.000,00 | 16,64% |
| 2. | KBZ d.d., Krapina | 184.832.000,00 | 0,19% |
| 3. | Ukupno PBZ d.d. + KZB d.d. | 15.880.973.000,00 | 16,84% |
| 4. | Ukupno RH | 94.294.866.000,00 | 100,00% |

Izvor:
Hrvatska narodna banka, Sektor nadzora i kontrole, privremeni podaci na dan 31.
prosinca 1999. Obradila: Agencija.

bb) prema vrijednosti ukupne aktive uma­njene za vrijednost fiksne imovine i
udjela:

if !supportLineBreakNewLine
endif

|  |  |  |  |
| --- | --- | --- | --- |
| Red.  br. | Naziv banke | Vrijednost ukupne  aktive umanjena  za vrijednost fiksne  imovine i udjela | Udio |
| 1. | PBZ d.d. | 14.876.249.000,00 | 16,75% |
| 2. | KZB d.d. | 173.762.000,00 | 0,19% |
| 3. | Ukupno PBZ  d.d. + KZB d.d. | 15.050.011.000,00 | 16,94% |
| 4. | Ukupno RH | 88.812.800.000,00 | 100,00% |

Izvor:
Hrvatska narodna banka, Sektor nadzora i kontrole, privremeni podaci na dan 31.
prosinca 1999. Obradila: Agencija.

if !supportEmptyParas endif

if !supportEmptyParas endif

cc) prema ukupno izdanim
kreditima i ukupno prim­ljenim depozitima u kunama u 1999. iznose:
if !supportLineBreakNewLine
endif

if !supportLineBreakNewLine
endif

|  |  |  |  |  |
| --- | --- | --- | --- | --- |
| Naziv banke | Ukupno izdani  krediti | Udio u kreditima | Ukupno prim­ljeni  depoziti | Udio u  depozitima |
| Privredna banka Zagreb | 6.581.607.000,00 | 14,01% | 8.917.521.000,00 | 15,49% |
| Riječka banka | 2.116.208.000,00 | 4,50% | 4.325.406.000,00 | 7,51% |
| Splitska banka | 3.745.674.000,00 | 7,97% | 4.932.348.000,00 | 8,57% |
| ZABA | 12.993.791.000,00 | 27,66% | 16.735.880.000,00 | 29,07% |
| Bank Austria | 917.828.000,00 | 1,95% | 533.999.000,00 | 0,93% |
| Dalmatinska banka | 1.230.672.000,00 | 2,62% | 1.311.673.000,00 | 2,28% |
| Dubrovačka banka | 1.443.300.000,00 | 3,07% | 1.875.866.000,00 | 3,26% |
| Erste & Steiermärkische  Bank | 1.069.907.000,00 | 2,28% | 718.061.000,00 | 1,25% |
| Međimurska banka | 595.609.000,00 | 1,27% | 875.920.000,00 | 1,52% |
| Raiffeisen Bank | 1.831.011.000,00 | 3,90% | 1.483.121.000,00 | 2,58% |
| Riadria banka | 376.696.000,00 | 0,80% | 742.468.000,00 | 1,29% |
| Slavonska banka | 1.358.080.000,00 | 2,89% | 1.167.155.000,00 | 2,03% |
| Varaždinska banka | 1.329.547.000,00 | 2,83% | 1.728.677.000,00 | 3,00% |
| Pomorska banka | 435.429.000,00 | 0,93% | 1.267.557.000,00 | 2,20% |
| Cibalae banka | 248.062.000,00 | 0,53% | 282.509.000,00 | 0,49% |
| Čakovečka banka | 164.428.000,00 | 0,35% | 175.625.000,00 | 0,31% |
| Krapinsko-zagorska  banka | 113.240,000,00 | 0,24% | 100.546.000,00 | 0,17% |
| Laguna banka | 99.878.000,00 | 0,21% | 132.044.000,00 | 0,23% |
| Trgovačka banka | 261.678.000,00 | 0,56% | 220.902.000,00 | 0,38% |
| SVEUKUPNO | 46.984.639.000,00 | 100,00% | 57.575.970.000,00 | 100,00% |

Izvor: Hrvatska narodna
banka, Sektor nadzora i kontrole, privremeni podaci na dan 31. prosinca 1999.

Obradila: Agencija.

e) Podnosite­lj prijave koncentraciju obrazlaže sljedećim prav­nim i
gospodarskim razlozima:

– PBZ d.d. je osnovao KZB
d.d. 1995. godine iz bivše podružnice PBZ d.d. u Krapini. Teme­ljni razlog za
osniva­nje KZB d.d. bile su ozbi­ljne poteškoće u poslova­nju PBZ d.d. u to
vrijeme, što je imalo značajnog utjecaja i na poslova­nje gospodarstva
Krapinsko-zagorske županije;

– KZB d.d. je re­gionalna ma­nja
poslovna banka i po veličini teme­ljnog kapitala i kreditnom potencijalu, a s
obzirom da nije povećala svoj teme­ljni kapital do 31. prosinca 1999., sukladno
članku 111. Zakona o bankama (»Narodne novine«, br. 161/98), izgubila je
ovlašte­nja za obav­lja­nje bankarskih poslova propisanih člankom 37. Zakona o
bankama;

– Zbog poslova­nja KZB d.d. s
gubitkom tijekom 1998. i 1999., te velike izloženosti rizicima u gospodarstvu
Krapinsko-
-zagorske županije, koji se očituju u stečajevima velikog broja gospodarskih
subjekata, i koncentracije plasmana na ma­nji broj društava i gubitka ovlašte­nja
KZB d.d. za obav­lja­nje bankarskih poslova propisanih člankom 37. Zakona o
bankama, PBZ d.d. je odlučila izvršiti pripaja­nje KZB d.d.;

– Navedenim pripaja­njem svim
dosadaš­njim komitentima i štedišama KZB d.d. pruža se mogućnost korište­nja
kvalitativno i kvantativno veće­g asortimana usluga koje pruža PBZ d.d., te
ponovna mogućnost obav­lja­nja poslova platnog prometa s inozemstvom u
Podružnici PBZ d.d. u Krapini, koju PBZ d.d. namjerava osnovati nakon pripaja­nja
KZB d.d.;

– S obzirom na ugled PBZ d.d.
na domaćem i inozemnom tržištu navedeno pripaja­nje i osniva­nje Podružnice PBZ
d.d. u Krapini omogućit će komitentima i štedišama s područja
Krapinsko-zagorske županije i lakši pristup inozemnom tržištu kapitala;

– Znatno veća kreditna
sposobnost PBZ d.d. u odnosu na KZB d.d. za komitente s područja
Krapinsko-zagorske županije također će značiti veliku pogodnost u odnosu na
kreditni potencijal koji je imala KZB d.d. kao mala re­gionalna banka.

f) Broj zaposlenih u
poduzetnicima-sudionicima koncentracije po prijavi podnosite­lja je sljedeći:

Ukupan broj zaposlenih u PBZ
d.d. na dan 31. prosinca 1999. iznosio je 3110 zaposlenika. Ukupan broj
zaposlenih u KZB d.d. na dan 21. siječ­nja 2000. iznosio je 42 djelatnika.

g) Istraživa­nja i ulaga­nja
u razvoj provedena u poduzetnicima sudionicima koncentracije su sljedeća:

U KZB d.d. nije bilo
istraživa­nja i ulaga­nja u razvoj.

PBZ d.d. nakon okonča­nja sanacijskog postupka u okviru redovnog poslova­nja
intenzivno istražuje unapređe­nje postojećih bankarskih usluga, te razvoj i
uvođe­nje novih.

h) Struktura udjela u teme­ljnom kapitalu nakon koncentracije u
poduzetniku u kojem se stječe prevladavajući utjecaj:

S obzirom da je uoči pripaja­nja,
PBZ d.d. bio jedini dioničar KZB d.d., odnosno imate­lj svih 15.000 redovnih
dionica KZB d.d., što iznosi 100% učešća u teme­ljnom kapitalu KZB d.d.,
proveden je pojednostav­ljen postupak pripaja­nja poduzetnika KZB d.d.
poduzetniku PBZ d.d., sukladno odredbama članka 531. ZTD.

PZB d.d. će nakon izvršenog
pripaja­nja postati univerzalni pravni s­ljednik KZB d.d., a KZB d.d. će danom
upisa pripaja­nja u sudski re­gistar prestati postojati.

III. Razmatrajući iznijete či­njenice
vezane uz ocje­njiva­nje prijav­ljene koncentracije poduzetnika, Savjet za
zaštitu tržišnog natjeca­nja, sukladno ovlastima iz članka 30. stavak 2. točka
3. ZZTN, na 41. sjednici, održanoj 30. siječ­nja 2001., ocijenio je:

a) Sukladno odredbi članka
22. stavak 1. ZZTN, s obzirom na ukupni godiš­nji promet sudionika
koncentracije u 1999. godini, koji iznosi 15.050.011.000,00 kn, nastala je
koncentracija poduzetnikâ koja podliježe obveznoj prijavi radi ocjene i upisa u
Upisnik o koncentracijama.

b) U predmetnom slučaju riječ
je o dopuštenoj koncentraciji, u smislu odredaba ZZTN.

Pri donoše­nju takve ocjene
Savjet je naročito uzeo u obzir sljedeće razloge:

aa) S obzirom da je i prije
provedene koncentracije PBZ d.d. bio jedini imate­lj svih dionica u teme­ljnom
kapitalu KZB d.d. predmetnom koncentracijom mije­nja se zapravo samo pravna
forma postojeće­ga poslovnog i pravnog odnosa.

bb) Predmetnom koncentracijom
na tržištu univerzalnog bankarskog poslova­nja u RH ništa se neće značajnije
promijeniti, osim što će se komitentima i štedišama s tog područja omogućiti
lakši pristup inozemnom tržištu kapitala i velika pogodnost zbog kreditnog
potencijala PBZ d.d. kao jake poslovne banke.

cc) PBZ d.d. navedenim
pripaja­njem može, uz angažirano uprav­lja­nje i kontroling poslova­nja, kao
sigurna, profitabilna i velika hrvatska poslovna banka, ponovnim osniva­njem
podružnice u Krapini doprinijeti stvara­nju pretpostavke za kontinuiran i
stabilan dugoročni razvoj gospodarstva Krapinsko-zagorske županije.

c) Prema tome, provođe­njem ove koncentracije nije došlo do stvara­nja
novog ili jača­nja postojeće­g vladajuće­g ili monopolis­tičkog položaja,
pogotovo ne na način da bi se ­njenim provođe­njem trajno i značajno narušavalo
slobodno tržišno natjeca­nje.

d) Prema utvrđenom či­njeničnom
sta­nju Agencija prijav­ljenu koncentraciju, ocije­njenu kao dopuštenu, upisuje
u Upisnik o koncentracijama, sukladno članku 23. ZZTN, kao što je odlučeno
točkom II. izreke ovoga rješe­nja.

IV. Teme­ljem odredbe članka
37.a stavak 1. ZZTN, rješe­nja Agencije objav­ljuju se u »Narodnim novinama«,
kao što je odlučeno točkom III. izreke ovog rješe­nja.

V. Rješe­nje Agencije o upisu
u Upisnik o koncentracijama podliježe naplati upravnih pristojbi, sukladno
odredbi članka 2. stavak 1. Zakona o upravnim pristojbama (»Narodne novine«,
broj 8/96), članka 14. točke 18., pod nazivom: »Pristojbe za zaštitu tržišnog
natjeca­nja«, Zakona o izmjenama i dopunama Zakona o upravnim pristojbama
(»Narodne novine«, broj 131/97), tarifni broj 106. točka 1., te članka 1. točka
1. Uredbe o izmjeni tarife Zakona o upravnim pristojbama (»Narodne novine«,
broj 116/00).

Iznos od 255.000,00 kn,
naveden u točki IV. izreke ovoga rješe­nja (5.000,00 kuna na ime tarifnog broja
106. točka 1. i 250.000,00 kuna na ime tarifnog broja 107. točka 1.) uplaćuje
se posebnom uplatnicom u korist Državnog proračuna Republike Hrvatske u roku od
petnaest (15) dana od dana dostave rješe­nja, na račun broj: 30102-630-16 poziv
na broj: UP/I-030-02/2000-01/25 – (navesti MB).

Pristojbeni obveznik dužan je dokaz o izvršenoj uplati upravne pristojbe
dostaviti Agenciji bez odgode, a najkasnije u roku od osam (8) dana od izvršene
uplate, pozivom na broj, klasa: UP/I-030-02/2000-01/25. U protivnom će
Agencija, primjenom članka 10. stavak 2. Zakona o upravnim pristojbama,
pokrenuti pred nadležnom Poreznom upravom postupak prisilne naplate upravne
pristojbe od pristojbenog obveznika.

Slijedom iznijetog, odlučeno je kao u točki IV. izreke ovoga rješe­nja.

Uputa o pravnom lijeku

Ovo rješe­nje je konačno u upravnom postupku. Protiv ovoga rješe­nja
nije dopuštena žalba, ali nezadovo­ljna stranka može, sukladno odredbi članka
37. ZZTN, pokrenuti upravni spor kod Upravnog suda Republike Hrvatske u roku od
trideset (30) dana od dana dostave ovoga rješe­nja.

Klasa: UP/I-030-02/2000-01/25
Urbroj: 580-02-01-03-11
Zagreb, 13. trav­nja 2001.

Ravnate­lj
**mr. sc. Hrvoje Momčinović**, v. r.

if !supportEmptyParas endif

if !supportEmptyParas endif

Rješenje, NN 84/2001-1434
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)